
«Ταξίδι Χωρίς Τέλος στα μυστικά του Σύμπαντος»
Με τον Διονύση Σιμόπουλο, αστροφυσικό, Επίτιμο Διευθυντή Ευγενιδείου Πλανητάριου.
Από τη μυθολογία και τους αστερισμούς, ως τα υπερσύγχρονα τηλεσκόπια που έδωσαν διαστάσεις, χρώμα και ταυτότητα ακόμη και στα πιο μακρινά ουράνια αντικείμενα, η αστρονομία συναρπάζει, γοητεύει και εμπλουτίζει τις γνώσεις μας.
Το Σάββατο 4 Φεβρουαρίου ο Όμιλος Αστρονομίας των Εκπαιδευτηρίων «ΡΟΔΙΩΝ ΠΑΙΔΕΙΑ» σας προσκαλεί σε ένα πρωτότυπο ταξίδι στο Σύμπαν για να ανακαλύψουμε μαζί τα κρυμμένα μυστικά του και για να κατανοήσουμε τις εκπληκτικές εικόνες του θαυμαστού κόσμου που μας περιβάλλει.
Το ταξίδι θα ξεκινήσει στις 18:30 στην αίθουσα «Καλλιπάτειρα» των Εκπαιδευτηρίων «ΡΟΔΙΩΝ ΠΑΙΔΕΙΑ». Την εκδήλωση θα προλογίσει η Δρ. Ελένη Χατζηχρήστου, Αστροφυσικός και υπεύθυνη του Ομίλου Αστρονομίας. Στη συνέχεια, οι μαθητές θα μοιραστούν με το κοινό τις γνώσεις τους παρουσιάζοντας τις εξαιρετικά ενδιαφέρουσες εργασίες τους.
Κεντρικός ομιλητής της εκδήλωσης θα είναι ο κ. Διονύσιος Σιμόπουλος, αστροφυσικός, Επίτιμος Διευθυντής  του Ευγενιδείου Πλανηταρίου  ο οποίος θα μας μυήσει σε ένα «Ταξίδι Χωρίς Τέλος» στα μυστικά του Σύμπαντος. Μετά την ομιλία του κ. Σιμοπούλου θα ακολουθήσει κοκτέιλ και συζήτηση με το κοινό.
Η βραδιά θα κλείσει με αστρο-παρατήρηση του νυχτερινού ουρανού με τα τηλεσκόπια του Αστεροσκοπείου «Εύδημος».
Είσοδος Ελεύθερη.
Χορηγοί επικοινωνίας: Ραδιόφωνο Λυχνάρι, Rodosevents.gr, Rodosreport.gr, iporta.gr, 12vima.gr.

